ΓΡΑΠΤΗ ΕΡΩΤΗΣΗ E-3309/02

υποβολή: Stavros Xarchakos (PPE-DE) προς την Επιτροπή

(21 Νοεμβρίου 2002)

Θέμα: Επεισόδια σε γήπεδο της Τουρκίας κατά Κοινοτικώνπηκόων

Πριν λίγες μέρες διεξήχθη ο επίσημος διεθνής ποδοσφαιρικός αγώνας μεταξύ της ελληνικής ομάδας Παναθηναϊκός και της τουρκικής ομάδας Φενέρμπαξε. Πριν, κατά τη διάρκεια και μετά τον αγώνα χιλιάδες τούρκοι οπαδοί βιαιοπράγησαν κατά των 1500 ελλήνων φιλάθλων του Παναθηναϊκού, με αποτέλεσμα ναπάρξουν πολλοί τραυματισμένοι ανάμεσά τους. Εκτός, όμως, αυτών των επεισοδίων που προκάλεσαν οι τούρκοι οπαδοί, σε εξέδρα του γηπέδου αναρτήθηκε γιγαντιαίο πανώ με μηνύματα μίσους κατά των Ελλήνων. Το γιγαντιαίο αυτό πανώ αναρτήθηκε με ειδικό μηχανισμό που είχε τοποθετηθεί στην εξέδρα ακριβώς απέναντι από εκεί που κάθονταν οι οπαδοί του Παναθηναϊκού, κάτι που οδηγεί στο εύλογο συμπέρασμα ότι δεν επρόκειτο για μεμονωμένη ενέργεια κάποιων τούρκων οπαδών, αφού απαιτούσε συντονισμένη προσπάθεια και για να μπει στο γήπεδο και για να αναρτηθεί.

Σοβαρά επεισόδια προκλήθηκαν, εξάλλου, πριν, κατά τη διάρκεια και μετά τη λήξη του παιχνιδιού Φενερμπαξέ και Γαλατασαράϊ στις 6.11.2002, ενώ η τουρκική τηλεόραση παρουσίαζε συνεχώς βίντεο με παράγοντες της Φενέρμπαξε να περιφέρονται με στιλέτα (!) δίπλα από τον αγωνιστικό χώρο και στον πάγκο των προπονητών της ομάδας αυτής. Ας σημειωθεί ότι οι τούρκοι οπαδοί είναιπόλογοι και για τα σοβαρά επεισόδια που συνέβησαν προ διετίας με το μαχαίρωμα βρετανών οπαδών της Άρσεναλ πριν από τη διάρκεια του αγώνα μεταξύ της ομάδας αυτής και της Γαλατασαράϊ στην Κων/πολη.

Ως Μέλος της Επιτροπής Πολιτισμού και Αθλητισμού του Ευρωπαϊκού Κοινοβουλίου θα ήθελα να έχω την άποψη της Ευρωπαϊκής Επιτροπής για τα πρωτοφανή αυτά επεισόδια κατά των οπαδών του Παναθηναϊκού, δηλαδή Κοινοτικώνπηκόων που βρέθηκαν στην Τουρκία με την ευκαιρία ενός διεθνούς αθλητικού γεγονότος. Τι προβλέπουν οι νομικές διατάξεις της Συμφωνίας του Σένγκεν για οπαδούς ομάδων που προκάλεσαν επεισόδια στο παρελθόν ήπάρχει βάσιμηποψία ότι επιθυμούν να εισέλθουν σε Κοινοτικό έδαφος προκειμένου να προκαλέσουν νέες βίαιες ταραχές·

Απάντηση του κ. Vitorino εξ ονόματος της Επιτροπής

(22 Ιανουαρίου 2003)

Η Επιτροπή καταδικάζει κάθε μορφή χουλιγκανισμού, ανεξάρτητα από την ιθαγένεια των ενεχόμενων ατόμων και από τον τόπο στον οποίο σημειώνονται τα επεισόδια.

Προκειμένου να βελτιωθεί η συνεργασία μεταξύ των αρχών επιβολής του νόμου των κρατών μελών, το Συμβούλιο εξέδωσε στις 25 Απριλίου 2002, βάσει του άρθρου 30 της Συνθήκης για την Ευρωπαϊκή Ένωση, απόφαση σχετικά με την ασφάλεια κατά τη διεξαγωγή ποδοσφαιρικών αγώνων με διεθνή διάσταση(1), η οποία αποσκοπεί στη βελτίωση της ανταλλαγής πληροφοριών μεταξύ των αρχών που μεριμνούν ώστε να εξασφαλίζεται ότι η διεξαγωγή των εν λόγω αθλητικών εκδηλώσεων δεν διαταράσσεται από ταραχοποιά στοιχεία.

Σημαντικό μέσο για τη βελτίωση της επιχειρησιακής συνεργασίας είναι το Εγχειρίδιο συστάσεων για τη διεθνή αστυνομική συνεργασία και μέτρα πρόληψης και καταπολέμησης της βίας και των ταραχών εξ αφορμής ποδοσφαιρικών αγώνων διεθνούς χαρακτήρα, στους οποίους συμμετέχει τουλάχιστον ένα κράτος μέλος. Το εγχειρίδιο τέθηκε στη διάθεση των αστυνομικών δυνάμεων με το ψήφισμα του Συμβουλίου της 6ης Δεκεμβρίου 2001(2). Με το εν λόγω ψήφισμα, τα κράτη μέλη καλούνται να ενισχύσουν τη συνεργασία με τις αρχές τρίτων χωρών και με άλλα πρόσωπα που είναι αρμόδια για την ασφάλεια των ποδοσφαιρικών αγώνων.

Η σύμβαση εφαρμογής της συμφωνίας του Σένγκεν (Σύμβαση Σένγκεν) δεν περιέχει ειδικές διατάξεις για τον χουλιγκανισμό. Σύμφωνα με τους γενικούς κανόνες για την είσοδο στην επικράτεια των κρατών μελών που συμμετέχουν στο χώρο ελεύθερης κυκλοφορίας, κάθε κράτος μέλος θα έπρεπε, κατά κανόνα, να αρνείται την είσοδοπηκόων τρίτων χωρών τα στοιχεία των οποίων έχουν κοινοποιηθεί στο Σύστημα Πληροφοριών Σένγκεν (ΣΠΣ) προκειμένου να μην τους επιτραπεί η είσοδος δυνάμει του άρθρου 96 της Σύμβασης Σένγκεν. Παράλληλα, εφόσον οι δικαστικές αρχές κράτους μέλους εκδώσουν διεθνή αίτηση έκδοσης κατά ατόμου που έχει αναγνωρισθεί ως δράστης αξιόποινων πράξεων, τα σχετικά με το άτομο αυτό στοιχεία εισάγονται, κατόπιν αιτήματος των εν λόγω αρχών, στο ΣΠΣ δυνάμει του άρθρου 95 της Σύμβασης Σένγκεν.

(1) Απόφαση 2002/348/ΔΕΥ, ΕΕ L 121 της 8.5.2002.

(2) ΕΕ C 22 της 24.1.2002.